KESKAJA PÄEVADE meistrikoda „Käte ja meeltega tunnetatud savi“
2025-07-12 14:00 - 16:00 (Europe/Tallinn) | Loewenschede torn, Kooli tänav 7, Tallinn, Eesti
Kõige arhailisem materjal maal on savi. Kõik savinõud vormiti käte vahel ammu enne kedra leiutamist ning temaga töötamine nõuab kannatlikkust ja keskendumist käelisele tunnetusele.
Töötoas selgub kui õhukeseks vajutada savinõu sein, kui kaua saab savi näppude vahel olla enne murenemist jne.
Proovime tõsta vormi kõrgust olemasolevale baasile saviribasid lisades. Neid ribasid kokku näpistades saabki rakendada oma savitunnetust ja omandada näpistamistehnika (ribatehnika, soome keeles makkara tehnika).
Valmivad nõud saab muuta oma soovile vastavalt kruusiks kausiks vaasiks.
Tehnikat tutvustab meister Aigi Orav.
Sissepääs meistrikotta on Tornide väljaku poolt.

Osta pilet

KESKAJA PÄEVADE ajaloomatk „Nõiajaht keskajal“ (vene keeles)
2025-07-12 15:00 - 16:00 | Bremeni torn, Bremeni käik 1, Tallinn, Eesti
Loengu käigus rändame aega, mil maagia ja müstika olid tihedalt seotud tegeliku eluga. Lossid, rüütlid, inkvisitsioon ja muidugi nõiad – kõik see teeb keskaja unustamatuks. Toona oli nõiajaht laialt levinud nähtus ning ei säästnud ka tänapäeva Eesti maid. Tollal võidi inimesi hukkamisele saata maarohtude kasutamise, ebatavaliste teadmiste või isegi kahtlasena tunduva kokkusattumuse eest. Veel tänapäevalgi ergutavad legendid inkvisitsioonist ja nõidadest meie kujutlusvõimet. Uurime koos, miks kiusati taga teadjaid, nõidujaid ja teisi nö maagilisi tegelasi.
Ajaloomatkale viib isand Eduard Paul Kohlhof.
Toimumiskoht Bremeni torn, sissepääs Vene tänava poolt.

Osta pilet

KESKAJA PÄEVADE paberi ja raamatu valmistamise ajaloo- ja meistrikoda
2025-07-12 17:00 - 20:00 | Tallinna Paberikoda, Laboratooriumi tänav 22, Tallinn, Eesti
Tallinna vanalinna paberi ja trükitöökoda Labora kutsub linnarahvast endale külla ja näitab, kuidas saab valmistada raamatut algusest lõpuni.
Meistrikojas vaatame raamatu valmistamise kõiki olulisi etappe, et ise mõista-näha, kuidas sai tehtud Eesti esimene raamat. Meistri juhendamisel saab iga osaleja teha oma paberi ja trükkida kõrgtrükis tähtedega oma nimekompositsioon.

Osta pilet

KESKAJA PÄEVADE ajaloo- ja meistrikoda "Magus keskaeg"
2025-07-12 18:00 - 19:30 | Hopneri maja Diele (Vanaturu kael 3), Vanaturu kael 3, Tallinn, Eesti
Läbi aegade on ikka otsitud uusi maitseid. Vastupandamatu naudingu allikas on ajast aega olnud magus maitse. Kuigi eksootilise päritoluga roosuhkur oli keskajal väga hinnaline ning seda müüdi peamiselt vaid apteekides ja kaaluti apteekrikaaludega, ei olnud magus maitse ka keskaegses köögis päris võõras. Tuntud maiustus ja ravim oli keskajal martsipan. Armastatud dessertide hulka kuulus ka Blanc mange, mandlipiimast, suhkrust ja roosiveest valmistatud maius, mida valmistati lugematutes versioonides. Magusa keskaja töötoas valmistame ka ise mõnd põnevat keskaegset magusrooga ja tutvume magusate taimedega maailma eri paigust.

Osta pilet

KESKAJA PÄEVADE ajaloomatk „Keskaja pulmad“ (vene keeles)
2025-07-13 15:00 - 16:00 | Viru väravad, Müürivahe 31, Tallinn, Eesti
Sellest, kui raske oli keskajal armastada ja koos olla, on kirjutatud tuhandeid raamatuid. Proovime järele, mis tunne oli minna tanu alla sadu aastaid tagasi. Kes ja kuidas valisid paari? Kas pruudil oli valge kleit ja loor? Miks oli pulmas nii palju külalisi ja miks pidi neid võimalikult hästi kostitama? Käime läbi vanas Tallinnas asuvaid kohti, mis on seotud iidsete pulmakommete ja -traditsioonidega. Ja kui grupis on abielupaar, siis mängime nende jaoks läbi (peaaegu) päris keskaegsed pulmad. Või valime grupi liikmete hulgast ühe paari – äkki on see saatus? Laulatust me ei luba, aga „pruutide turule“ vaatame küll. Ja ühtlasi saame teada, kellel oli keskajal kõige raskem abielluda!
Ajaloomatkale viib emand Natalja Saal.
Kogunemine Viru väravate juures.

Osta pilet

KESKAJA PÄEVADE muusikaline pärastlõuna "Armastuse aias" Löwenshede tornis
2025-07-13 16:00 - 17:00 | Loewenschede torn, Kooli tänav 7, Tallinn, Eesti
Kavas on Neitsi Maarja kiidulaulud ning kevade- ja armastuslaulud 12. -16. saj. Saksamaalt, Prantsusmaalt, Itaaliast, Hispaaniast ning palasid Hildegard von Bingeni loomingust.
teile esineb vanamuusikaansambel Targad neitsid kooseisus:
Clelia Piirsoo,
Kai Kattai,
Ester-Silva Alperten,
Marie Saame,
Maria Staak.
Sissepääs on Tornide väljaku poolt.

Osta pilet

Väikesed hoovikontserdid vanalinnas .... nagu Sevillas PÄÄRU OJA, INDREK KRUUSIMAA ja RUBER VELIZ
2025-07-29 19:00 - 20:00 | Eesti Tarbekunsti- ja Disainimuuseumi hoov, Lai 17, Tallinn, 10133, Eesti
Ühel suveõhtul vanalinnas ringi jalutades võime lasta end meelitada helidega, värvidega, lõhnadega ja otsida midagi põnevat, emotsionaalset, ligitõmbavat. Just nii nagu me teeme mõnel reisil olles, imetleme tänavaid, kiidame maju ja naudime kultuuri.
Väikesed hoovikontserdid, mis viivad meid justkui reisile Pariisi, Londonisse või Sevillasse.
Satume nagu ühte hoovi Hispaanias, Sevillas, et nautida flamenkokitarride kirglikke helisid ning hispaaniakeelset laulu.
Eesti Tarbekunsti ja Disainimuuseumi hoovi Laial tänaval täidavad muusikaga
Pääru Oja ja Inderek Kruusimaa kitarridel ning laulja Ruber Veliz.

Osta pilet

Duo Tanel-Eiko Novikov/Machi Ishida - "Ballaad"
2025-08-03 18:00 - 19:30 | Hopneri maja, Raekoja plats 18, Tallinn, Eesti
Kontserdikava “Ballaad” on marimbamängijate duo Tanel-Eiko Novikov (Eesti) ja Machi Ishida (Jaapan) koostööprojekt, mis sai alguse 2023. aastal peale osalemist ühel mainekamal marimbistide konkursil The 7th World Marimba Competition Saksamaal Stuttgardis 2022. aasta sügisel, kus mõlemad solistid jõudsid finaali.
“Ballaad” kavas tuleb esitusele nii Eesti kui ka Jaapani heliloojate loomingut duo ja soolo instrumendile. Kavas on nii klassikalise muusika arranžeeringuid kui ka originaalloomingut, mis kirjutatud just marimbale.
Machi Ishida on Kolberg Mallets ja ADAMS Percussion artist, Stuttgardis toimunud ülemaailmse marimbamängijate konkursi võitja. Samas on ta Hiroshima Fuchu linna PR suursaadik/esindaja.
Tanel-Eiko Novikov on YAMAHA artist, Klassikatäht 2018 saate võitja.

Osta pilet

Eksperimentaalse muusika õhtu TALLINN- NEW YORK
2025-08-12 19:00 - 20:30 | Hopneri maja, Raekoja plats 18, Tallinn, Eesti
Augustikuu soojal õhtul saavad Tallinna südames kokku muusikud ühelt ja teiselt poolt maakera, et improviseerida ning teha muusikat publiku ning eneste rõõmuks.
Lisa Karrer, David Simons USA-st ja Tunnetusüksus Eestist esitavad eksperimentaalset ja vabaimprovisatsioonilist muusikat.
Nende koostöö sai alguse 1992.aastal Tallinnas, koos on esinetud kaasaegse muusika festivalil NYYD 1996 ja legendaarses New Yorgi klubis Knitting Factory (1998).
Esitusele tulevad improvisatsioonid aga ka Eesti rahvamuusika töötlus ja David Simonsi-Lisa Karreri kompositsioonid.
Lisa Karrer – laul
David Simons- löökpillid, teremin, sülearvuti ja erinevad instrumendid
Tunnetusüksus:
Mart Soo- kitarr ja elektroonika
Mart Süda- Saksofon ja klarnet
Eduard Akulin- tromboon
Tanel Ruben- trummid
Rivo Laasi- basskitarr ja erinevad instrumendid

Osta pilet

DRINK & DRAW Tallinn @Hopneri maja
2025-08-13 18:30 - 21:00 | Hopneri maja, Raekoja plats 18, Tallinn, Eesti
Asukoht: Hopneri Maja (Raekoja plats 18)Modell: naismodellÕhtujuht: Toon Vugts
Valmistu 2,5 tunniks loovaks ja lõõgastavaks joonistamisõhtuks imelise modelli, mõnusa muusika, ägedate inimeste ja inspireerivate jookidega ajaloolises Hopneri Majas! ♥
Oodatud on kõik – algajatest edasijõudnuteni!See ei ole kunstikursus ega sisalda juhendamist, vaid vabameelne ja sõbralik võimalus harjutada joonistamisoskust ning kohtuda teiste kunstihuvilistega.
Vahendid:Võid võtta kaasa oma joonistustarbed, aga palume olla ettevaatlik märgade värvide ja tintide kasutamisel.Meie poolt on olemas joonistusalused, mõned molbertid, visandipaber ning Skizze poolt pakutud erinevad visandivahendid.
Tuletorn tervitab kõiki osalejaid suvise ja värskendava joogiga – nende uus smoothie sour “Apricrush”!
Kohapeal on müügil ka kohv, tee ja DnD õlu.Oma joogid võib vabalt kaasa võtta.Ainult sularaha!

Piletid:

Tavapilet: 10 €
Sooduspilet: 7,50 €
Duopilet: 17,50 € (üks pilet kehtib kahele inimesele)
Kohapeal: 12 € (soodustused ei kehti, ainult sularahas)

⚠ Oluline teada:

Modelli laval olles on pildistamine rangelt keelatud.
Enne ja pärast joonistamist on oodatud pildistamine – jaga oma töid ja elamusi ning märgi @drinkndraw_tallinn!

Kohtume Hopneri Majas ♥
Alkohoolseid jooke serveeritakse vaid täisealistele (18+).
Kehtib üliõpilastele, pensionäridele, puudega isikutele, Eesti Kunstnike Liidu ja ESN liikmetele – esita kehtiv tõend!Piletid saab tühistada ja raha tagasi küsida kuni 48 tundi enne ürituse algust.

Osta pilet

ARMEENIA MUUSIKAPÄRLID
2025-08-17 18:00 - 19:00 | Hopneri maja, Raekoja plats 18, Tallinn, Eesti
✨Muusika, mis puudutab hinge ✨
Armeenia muusika kannab endas ühe maailma vanima tsivilisatsiooni elavat mälu. Iga heliga avaneb mitme tuhande aastase rahva hing — sügavalt, emotsionaalselt ja pisarateni liigutavalt.
Armeenia muusika — see on iidsete originaalsete helilaadide kokkukõla, rütmiline mitmekesisus ja vabadus, lummavad melismid, erakordne meloodilisus ja sügav emotsionaalsus, mis puudutab inimhinge sügavamaid kihte.
✅Kontserdikülastajale antakse tutvustav brošüür, kus on iga teose lühikirjeldus.
Kontserdi kavas:
Kontserdil kõlavad väljapaistvate armeenia heliloojate — E. Mirzoyani, T. Mansuryani, A. Terteryani, R. Melikyani, A. Abrahamyani ja G. Chitchyani — tuntud ja armastatud romansid ja laulud, mis on loodud ühe armeenia armastatuima ja sügavaima luuletaja, Avetik Isahakjani tekstidele. Samuti tulevad esitusele vene heliloojate S. Rahmaninovi ja Ts. Kui loodud romansid Isahakjani luulele.
Lisaks on kavas klaveriteosed Aram Hatšaturjanilt, Komitaselt ja Arno Babadžanjanilt.
Kontserdil esinevad:

Zhenya Hovsepyan (metsosopran)
Vladimir Ignatov (klaver)
Mila Martini (klaver)

Kontsert toimub Hopneri Majas, Raekoja platsil, Tallinna vanalinna südames. Ajaloolises ja hubases saalis.
🌟🌟 Täpsema programmi ja esinejate biograafiatega saab tutvuda siin👉🏻.
———————————
**МУЗЫКАЛЬНЫЕ СОКРОВИЩА АРМЕНИИ **
✨Музыка, которая трогает душу ✨
В армянской музыке звучит живая память одной из древнейших цивилизаций. С каждым звуком она раскрывает душу многотысячелетнего народа — глубоко, эмоционально и до слёз трогательно.
Армянская музыка — это древние оригинальные лады, ритмическая многогранность и свобода, завораживающие мелизмы, невероятная мелодичность и глубочайшая эмоциональность, которая трогает до глубины души.
✅На концерте каждому зрителю будут предоставлены ознакомительные буклеты с кратким описанием каждого произведения.
В программе концерта:
В программе прозвучат самые известные армянские романсы и песни выдающихся композиторов — Э. Мирзояна, Т. Мансуряна, А. Тертеряна, Р. Меликяна, А. Абраамяна и Г. Чтчяна — на стихи одного из самых любимых и глубоких поэтов Армении, Аветика Исаакяна. Также будут исполнены романсы на стихи А. Исаакяна, написанные русскими композиторами С. Рахманиновым и Ц. Кюи.
Кроме того, в программе — фортепианные произведения Арама Хачатуряна, Комитаса и Арно Бабаджаняна.
В концерте принимают участие:

Женя Овсепян (меццо-сопрано)
Владимир Игнатов (фортепиано )
Мила Мартини (фортепиано)

Концерт состоится в Hopneri Maja, на Ратушной площади, в самом сердце Старого города Таллина — в уютном зале с исторической атмосферой.
🌟🌟 Подробно ознакомиться с программой и биографиями исполнителей можно здесь .

Osta pilet

DRINK & DRAW Tallinn @Hopneri maja
2025-08-18 18:30 - 21:00, 2025-08-27 18:30 - 21:00 | Hopneri maja, Raekoja plats 18, Tallinn, Eesti
Asukoht: Hopneri Maja (Raekoja plats 18)Modell: naismodellÕhtujuht: Toon Vugts
Valmistu 2,5 tunniks loovaks ja lõõgastavaks joonistamisõhtuks imelise modelli, mõnusa muusika, ägedate inimeste ja inspireerivate jookidega ajaloolises Hopneri Majas! ♥
Oodatud on kõik – algajatest edasijõudnuteni!See ei ole kunstikursus ega sisalda juhendamist, vaid vabameelne ja sõbralik võimalus harjutada joonistamisoskust ning kohtuda teiste kunstihuvilistega.
Vahendid:Võid võtta kaasa oma joonistustarbed, aga palume olla ettevaatlik märgade värvide ja tintide kasutamisel.Meie poolt on olemas joonistusalused, mõned molbertid, visandipaber ning Skizze poolt pakutud erinevad visandivahendid.
Kohapeal on müügil ka kohv, tee ja DnD õlu.Oma joogid võib vabalt kaasa võtta.Ainult sularaha!

Piletid:

Tavapilet: 10 €
Sooduspilet: 7,50 €
Duopilet: 17,50 € (üks pilet kehtib kahele inimesele)
Kohapeal: 12 € (soodustused ei kehti, ainult sularahas)

⚠ Oluline teada:

Modelli laval olles on pildistamine rangelt keelatud.
Enne ja pärast joonistamist on oodatud pildistamine – jaga oma töid ja elamusi ning märgi @drinkndraw_tallinn!

Kohtume Hopneri Majas ♥
Alkohoolseid jooke serveeritakse vaid täisealistele (18+).
Kehtib üliõpilastele, pensionäridele, puudega isikutele, Eesti Kunstnike Liidu ja ESN liikmetele – esita kehtiv tõend!Piletid saab tühistada ja raha tagasi küsida kuni 48 tundi enne ürituse algust.

Osta pilet

Väikesed hoovikontserdid vanalinnas... nagu Londonis. Shakespeare sonetid ja muusika Kristjan Üksküla, Tarmo Song ja Eerik Song
2025-08-25 19:00 - 20:00 | Hopneri maja, Raekoja plats 18, Tallinn, Eesti
Ühel suveõhtul vanalinnas ringi jalutades võime lasta end meelitada helidega, värvidega, lõhnadega ja otsida midagi põnevat, emotsionaalset, ligitõmbavat. Just nii nagu me teeme mõnel reisil olles, imetleme tänavaid, kiidame maju ja naudime kultuuri.
Väikesed hoovikontserdid, mis viivad meid justkui reisile Pariisi, Londonisse või Sevillasse.
Satume nagu ühte hoovi Inglismaal, Londonis, et nautida vana hea Shakespeare imekauneid sonette ning muusikat, kus võlutakse helid välja kitarrist ning Viola da Gambast.
Hopneri Maja hoovi täidavad kauni sõna ning muusikaga Kristjan Üksküla, Tarmo Song ja Eerik Song.

Osta pilet

Loengusari ÜHE MAJA LUGU Katariina kirik, Dominiiklaste kloostri hoov ja katedraal.
2025-08-26 18:30 - 20:00 | Katariina kirik, Vene tn 14a, Tallinn, 10123, Eesti
Sel sügisel jätkame loengute/ ringkäikudega, mis viivad meid vanalinna mõnda majja või hoonesse, kuhu tänavalt niisama lihtsalt ei saagi sisse astuda või vähemalt kogu majas koos asjatundjaga ringi kõndida.
Vanalinnas on maju vanemaid ja uuemaid, aga olenemata sellest, milline on tema vanalinna kerkimise aasta, on tal oma lugu jutustada.
Sel korral, 26. augustil viib ajaloolane Toomas Abiline kõndima väga erilise saatuse ja looga Katariina kirikusse, Dominiiklaste kloostri hoovi ning astutakse läbi ka Peeter- Pauli katedraalist.

Osta pilet

Silja Salmistu pastellmaalid ”Õied ja viljad aiast ja poest”
2025-09-01 - 2025-11-02 | Hopneri maja, Raekoja plats 18, Tallinn, Eesti
Valdav osa Salmistu loomingust on vaikelud – värviküllastest muretutest lillepiltidest valus-tõsiste sotsiaalkriitiliste teemadeni, kus sõnumikandjateks on lihtsad argised objektid ja laste mänguasjad.
Käesoleval näitusel on valik Silja Salmistu pastelltehnikas maalitud lilli ja puuvilju.
Kui tema lillemaalid kajastavad puhast rõõmu iga-aastasest silmast-silma taaskohtumisest ammuste lemmikutega, leiab frukti-vaikeludes kohati murelikumaid viiteid tänasele kõikehõlmavale plast-probleemile.
Näitus on avatud sündmuste ajal või eelneval kokkuleppel Hopneri majaga.

Web: https://www.siljasalmistu.art/
Facebook: https://www.facebook.com/bySalmik
Instagram: https://www.instagram.com/siljasalmistuart/
E-mail: silja@siljasalmistu.art

Tallinna Tantsuklubi Hopneri majas
2025-09-03 19:00 - 22:30, 2025-09-17 19:00 - 22:30, 2025-10-02 19:00 - 22:30 | Hopneri maja Diele (Vanaturu kael 3), Vanaturu kael 3, Tallinn, Eesti
Tantsuklubi on oma olemuselt linna kolinud külapidu, kus külakogukonna asemel kohtuvad need inimesed, kellele meeldib rahvatants ja -muusika.
Kõik on oodatud, olgu noor või vana, julge või häbelik. Tantsime eelkõige eesti tantse ja alati pillimehe ehk elava muusika järgi. Sekka juhtuvad ka mõned tantsud naabermaadest ja kaugemaltki.
Tantsude õpetamist peo käigus tuleb ette harva, seepärast soovitame pidada silm peal neil, kes hästi tantsivad ja neilt õppida.
Tallinna tantsuklubi on nüüdseks juba 30 aastat tegutsenud rahvamuusika- ja rahvatantsuklubi. Algusaastatel tegutseti Vanalinna Muusikamajas ja Kloostri Aidas, nüüdseks on kokkusaamised juba mitme aasta jooksul toimunud Hopneri maja keskaegses dielesaalis.
Kohtutakse kaks korda kuus kolmapäeviti (sel hooajal kahel korral neljapäeval), et tantsulustida.
Tantsuklubi eestvedajad on Leanne Barbo, Jaan Sarv ja Monika Väliste.
Palume kaasa võtta vahetusjalanõud.

Osta pilet

SEENIORIDE ÜLIKOOL eestikeelne grupp
2025-09-10 12:00 - 13:00, 2025-09-24 12:00 - 13:00 | Hopneri maja, Raekoja plats 18, Tallinn, Eesti
Seenioride ülikoolil on algamas kolmeteistkümnes hooaeg!
Ootame loengutesse kõiki huvilisi, kel vanust 60+.
Seenioride ülikooli tegevus toimub loengute, vestluste ja külastuste vormis. Eestikeelne loeng algab Hopneri maja suures saalis kell 12.00 ja venekeelne kell 15.00. Nagu varasemalt, toimuvad loengud ikka üle nädala kolmapäeviti.
Võtame jutuks teemad ajaloost, ühiskonnast, kultuurist, tervisest, loodusest. Loenguid viivad läbi oma ala tunnustatud lektorid ja ühiskonnategelased.
Lisame jooksvalt loengute kohta täpsustavat infot, mille leiab siitsamast Hopneri Maja kodulehelt www.hopnerimaja.eu
Seenioride ülikooli eestikeelsete loengute kohta saab informatsiooni kirjutades kadri.viirand@tallinnlv.ee või tel +372 6455 321 ning venekeelse programmi kohta: roman.ljagu@tallinnlv.ee ; +372 5615 6522
Ootame aktiivset osavõttu.
Osalemine on tasuta.

SEENIORIDE ÜLIKOOL venekeelne grupp
2025-09-10 15:00 - 16:00, 2025-09-24 15:00 - 16:00 | Hopneri maja, Raekoja plats 18, Tallinn, Eesti

Ukulele kursus ALGAJATELE
2025-09-15 18:00 - 19:30 | Hopneri maja, Raekoja plats 18, Tallinn, Eesti
Ei ole kunagi hilja midagi uut õppida, ka pillimäng ei pea jääma kättesaamatuks unistuseks.
Alates 15. septembrist alustab Hopneri Majas ukulele kursus, mis mõeldud just täiskasvanutele, kes soovivad pillimänguga algust teha. Saadakse kokku 6 korral üle nädala esmaspäeviti, et pooleteist tunni jooksul omandada sammhaaval teadmised pillimängust ja jõuda enesekindluseni esimeste lihtsate lugude mängimisel.
Ukulele on pill, mida saab kaasa võtta kuhu iganes, saab mängida kus iganes just selletõttu ,et ei võta palju ruumi ning ei tee kõva lärmi.
Ukulelemäng pakub suurepärast vaheldust pingelisele tööpäevale ning rõõmu kogu eluks!
Tunnid kestavad 1,5h
Kursuse tunniplaan:

tund 15.09 kell 18:00
tund 29.09 kell 18:00
tund 13.10 kell 18:00
tund 27.10 kell 18:00
tund 10.11 kell 18:00
tund 24.11 kell 18:00

Kursusel õpime:

Ukulele häälestamist häälestajaga
Kuidas hoida pilli käes
Lihtsamad mänguvõtted (vasaku ja paremakäe töö)
Saateakordid ja helistikud
Ukulele tabulatuuri tundmine
Rütmika

Ukulele õppe eesmärk:

Saada juurde muusikalisi teadmisi ja oskusi
Avardada muusikalist silmaringi
Mänguoskus ansamblikoosseisus
Oskus iseseisvalt töötada

Kursuse lõpetaja oskab ja suudab saata lihtsamaid laule õpitud akordidel, mängida kergemaid meloodiaid. Natukene valulikud sõrmeotsad peaksid olema unustatud kui oled piisavalt palju oma ukulelet kiusanud.
Kursust juhendab Mai Kaur, kes omab pedagoogiharidust ning pikaajalist õpetajakogemust nii lastele kui täiskasvanutele pillimängu õpetades.
Enda kohta ütleb ta: “Minu suurimaks hobiks on pillimäng, tore on leida ennast saksofoni, basskitarri või ukulelet mängimas. Eesti Ukuleleorkestris olen musitseerinud juba 3 aastat. Uue pilli koju soetamine on viinud minu tegemised nii kaugele, et tuli avada pillipood MyMusic”
Mai Kaur saab pakkuda ka abi isikliku ukulele soetamisel: info@maimusic.ee

Osta pilet

Lastevanemate kool (vene keeles)
2025-09-15 19:00 - 20:30 | Hopneri maja, Raekoja plats 18, Tallinn, Eesti
15. september 2025 kell 19.00 – loeng „Kuidas noored omavahel suhtlevad. Laste perering ja sõpruskond“. Lektor: Anna Stoljarova, psühholoog (Söömishäirete Liit).
Hopneri Maja lastevanemate kool on ellu kutsutud, et olla toeks lapsevanematele, soodustada positiivseid ja hoolivaid suhteid vanemate ja laste vahel. Aitame vanematel arendada efektiivseid toimetulekustrateegiaid laste käitumisprobleemide ja arenguküsimuste korral.
Aitame vähendada vanemlikku stressi ja tugevdada perede toimetulekut.
Tule ja saa osa loengutest, mis aitavad sul saada teadlikumaks ja oskuslikumaks lapsevanemaks!
Loengud toimuvad vene keeles esmaspäeviti algusega kell 19:00 Hopneri Majas.

UKULELE kursus edasijõudnutele ANSAMBLIMÄNG
2025-09-22 18:00 - 19:30 | Hopneri maja, Raekoja plats 18, Tallinn, Eesti
Armas ukulelesõber, kes oled varasemalt meie ukulele kursustel osalenud, kutsume sind taas edasi õppima, aga seekord veidi teistsugusel moel.
🎶 Tule ukulele ansamblisse! 🎶
Selles kokkusaamises ei keskendu me üksikutele sooritustele, vaid ansamblimängule.
Sul on piisavalt oskusi, et võtta vastu see uus väljakutse – olla üks lüli suuremas muusikalises tervikus.
Ansamblimäng tähendab üksteise kuulamist, rütmis püsimist ja ühiselt kõlava harmoonia loomist. See on võimalus arendada oma pillimänguoskust täiesti uuel tasandil ning tunda rõõmu ühisest musitseerimisest.
Kohtutakse üle nädala esmaspäeviti kokku kuuel korral alates 22. septembrist. Tund kestab 1,5h.
Oled valmis? Siis haara ukulele kaasa ja tule proovima, kuidas mitme mängija panusest sünnib üksainus kõlav tervik!
Kohtumiseni ukulele ansamblis!
Õpetaja Mai Kaur
Tunnid toimuvad üle nädala esmaspäeviti ja kestavad 1,5h
E. 22.09 kell 18.00
E. 06.10 kell 18.00
E. 20.10 kell 18.00
E. 03.11 kell 18.00
E. 17.11 kell 18.00
E. 01.12 kell 18.00

Osta pilet

Prantsuse filmimuusika kontsert „Un homme et une femme"/„Mees ja naine“, klaveril Andranik Kechek
2025-09-27 15:00 - 16:30 | Hopneri maja, Raekoja plats 18, Tallinn, Eesti
Prantsuse filmimuusika on nagu armastuslugu – õrn, kirglik ja kergelt unenäoline. Vaid mõni noot – ja me rändame Pariisi öistele tänavatele, Cherbourg’i vihmasabinasse või unistuste randa, kus iga hetk pakatab tunnetest ning muusika kõneleb enamast kui suudaksid sõnad.
Kontsert «Mees ja naine» toob lavale Michel Legrandi, Francis Lai, Vladimir Cosma, Georges Delerue ja teiste suurmeistrite unustamatud meloodiad. Iga heliline pintslitõmme maalib loo, mis jääb südamesse – romantilise, kergelt nukra ja samas eluenergiast pakatava.
See on pärastlõuna, mil muusika puudutab hinge, viib mõtted kaugele ja kutsub kogema filmi võlu siin ja praegu. Pärastlõuna, mis ühendab prantsuse kino elegantsi, igavese armastuse ja unustamatute hetkede ilu. Tulge ja laske end viia muusikasse, mis kõlab veel kaua pärast viimast akordi – ja jääb meelde igaveseks.
Andranik Kechek on helilooja, pianist ja improvisaator. Tema loominguline ampluaa on lai ja mitmekülgne. Sinna kuuluvad autoriõhtud, sooloesinemised, osalemine ansamblites ja improvisatsioonikontserdid. Ta on edukalt esinenud Eestis, Armeenias, Argentiinas, Uruguais, Jaapanis, Soomes, Poolas, Saksamaal, Venemaal, Rootsis, Lätis, Leedus, Prantsusmaal, Hispaanias, Itaalias, Hollandis, Kreekas, Belgias, Austrias, Portugalis ja Küprosel. Andranik Kechek on osalenud ja pälvinud auhindu mitmetel rahvusvahelistel konkurssidel ja festivalidel.

Osta pilet

Ukulele kursus ALGAJATELE
2025-09-29 18:00 - 19:30 | Hopneri maja, Raekoja plats 18, Tallinn, Eesti
Ei ole kunagi hilja midagi uut õppida, ka pillimäng ei pea jääma kättesaamatuks unistuseks.
Alates 15. septembrist alustab Hopneri Majas ukulele kursus, mis mõeldud just täiskasvanutele, kes soovivad pillimänguga algust teha. Saadakse kokku 6. korral üle nädala esmaspäeviti, et pooleteist tunni jooksul omandada sammhaaval teadmised pillimängust ja jõuda enesekindluseni esimeste lihtsate lugude mängimisel.
Ukulele on pill, mida saab kaasa võtta kuhu iganes, saab mängida kus iganes just selletõttu ,et ei võta palju ruumi ning ei tee kõva lärmi.
Ukulelemäng pakub suurepärast vaheldust pingelisele tööpäevale ning rõõmu kogu eluks!
Tunnid kestavad 1,5h
Kursuse tunniplaan:

tund 15.09 kell 18:00
tund 29.09 kell 18:00
tund 13.10 kell 18:00
tund 27.10 kell 18:00
tund 10.11 kell 18:00
tund 24.11 kell 18:00

Kursusel õpime:

Ukulele häälestamist häälestajaga
Kuidas hoida pilli käes
Lihtsamad mänguvõtted (vasaku ja paremakäe töö)
Saateakordid ja helistikud
Ukulele tabulatuuri tundmine
Rütmika

Ukulele õppe eesmärk:

Saada juurde muusikalisi teadmisi ja oskusi
Avardada muusikalist silmaringi
Mänguoskus ansamblikoosseisus
Oskus iseseisvalt töötada

Kursuse lõpetaja oskab ja suudab saata lihtsamaid laule õpitud akordidel, mängida kergemaid meloodiaid. Natukene valulikud sõrmeotsad peaksid olema unustatud kui oled piisavalt palju oma ukulelet kiusanud.
Kursust juhendab Mai Kaur, kes omab pedagoogiharidust ning pikaajalist õpetajakogemust nii lastele kui täiskasvanutele pillimängu õpetades.
Enda kohta ütleb ta: “Minu suurimaks hobiks on pillimäng, tore on leida ennast saksofoni, basskitarri või ukulelet mängimas. Eesti Ukuleleorkestris olen musitseerinud juba 3 aastat. Uue pilli koju soetamine on viinud minu tegemised nii kaugele, et tuli avada pillipood MyMusic”
Mai Kaur saab pakkuda ka abi isikliku ukulele soetamisel: info@maimusic.ee

Osta pilet

TŠELLOPOISID kontsert " Laena mulle poognat, Hoeppener! "
2025-10-01 18:00 - 19:30 | Hopneri maja, Raekoja plats 18, Tallinn, Eesti
Selle aasta muusikapäeva kontserdina esitavad Tšellopoisid väljakutse Tallinna keskaja kaupmehele Hoeppenerile, kelle järgi vana maja Raekoja platsil ka nime on saanud. Kas majaisand neile poogna laenab ja kui hästi see pillid kõlama paneb, kuuleb juba kontserdil
Kaks tšellot, kaks noort Eesti tšellisti. Ajatu ning hingepuudutav muusika.
Tšellopoisid Kaspar Kluge ja Anton Hannes Karin avardavad traditsioonilise tšellorepertuaari piire, luues põneva sümbioosi klassikalise ja kaasaegse muusika vahel. Virtuoosne Anton ja eksperimentaalne Kaspar on läbi pikaajalise sõpruse ja koosmängu saavutanud oma unikaalse kõla, mis viib kuulaja tõelisele rännakule. Kontserdil ei tule üllatuseks katkised jõhvid ja keeled, mis on tagajärg tšello kui instrumendi võimete viimisest viimase piirini. Hopneri majas liitub tšelloduoga Soomest pärit rock-n-roll trummar Jeremia Kangas.

Osta pilet

Korea keelpillide kõla: Haegeum ja Gayageum
2025-10-02 19:00 - 20:30 | Hopneri maja, Raekoja plats 18, Tallinn, Eesti
Korea Vabariigi saatkond Eestis korraldab Korea Nädal 2025 raames Tallinnas kaks kontserti, millest esimene toimub Hopneri maja suures saalis. Kontserdil kõlavad traditsioonilised Korea keelpillid (Haegeum ja Gayageum).
Esinevad:
Soojeong Ko (Haegeum)
Arom Shin (Gayageum)
Kyoi Kim (Klaver)
Agni-Sandia Varend (Kitarr)
Tule lihtsalt kohale ja naudi muusikat. Piletit osta pole vaja, istekohti ei broneerita.
